ბარდის დაბომბვა (2020)
ბარდის დაბომბვა (აზერ. Bərdənin bombalanması) — იყო ორი საჰაერო თავდასხმა აზერბაიჯანის ქალაქ ბარდაზე მთიანი ყარაბაღის 2020 წლის კონფლიქტის დროს. ორივე თავდასხმაში გამოყენებულ იქნა BM-30 სმერჩ ტიპის რაკეტები, შედეგად დაიღუპა 26 მშვიდობიანი მოქალაქე. პირველი თავდასხმა განხორციელდა 27 ოქტომბერს, 5 მოქალაქე დაიღუპა და 13 ადამიანი დაშავდა. მომდევნო დღეს, 28 ოქტომბერს, რამდენიმე ბალისტიკური რაკეტა დაარტყა ბარდას, დაიღუპა 21 მშვიდობიანი მოქალაქე, მათ შორის წითელი ჯვრისა და წითელი ნახევარმთვარის მოხალისე და დაშავდა 60-ზე მეტი ადამიანი. ეს იყო განხორციელებული ყველაზე სასიკვდილო თავდასხმა მშვიდობიან მოსახლეობაზე კონფლიქტის დროს. აზერბაიჯანმა სომხეთი დაადანაშაულა თავდასხმებში, მაგრამ სომხეთმა უარყო. არაღიარებულმა არცახის რესპუბლიკამ აღიარა პასუხისმგებლობა თავდასხმებებში, მაგრამ განაცხადა, რომ იგი მიზნად ისახავდა სამხედრო ობიექტებს. Amnesty International სომხეთის მიერ აზერბაიჯანის ქალაქ ბარდას დაბომბვისას კასეტური საბრძოლო მასალის გამოყენება დაადასტურა. Amnesty International- ის რეგიონალურმა დირექტორმა აღმოსავლეთ ევროპასა და ცენტრალურ აზიაში მარია სტრუტერსმა განაცხადა: "კასეტური საბრძოლო მასალებით საცხოვრებელი კვარტლების დაბომბვა არის სასტიკი და უპასუხისმგებლო ქმედება, რასაც ადამიანების სიკვდილი, დაჭრა და ტანჯვა მოჰყვა"